(૩) ઝવ્વારની ત્રીજી ફરજ એ છે કે ખુદાવન્દે તઆલાની બારગાહમાં દોઆની સાથે સાથે વધુને વધુ મગફેરત કરતો રહે. અહિં બારગાહે ઇલાહીમાં વધુમાં વધુ દોઆમાં વ્યસ્ત રહેવાની એટલા માટે તાકીદ કરવામાં આવી છે કે દુનિયાના જીવનના દરેક શ્ર્વાસની વચ્ચે માનવીનો ખુલ્લો દુશ્મન શયતાન એ કોશીશમાં રોકાએલો રહે છે કે દિલોમાં એવા ફીત્ના અને ફસાદને જન્મ આપે કે જે ઇન્સાનની મુર્દા રૂહ, અયોગ્ય અને ગુનાહિત કાર્યો, લાલચ, ઇર્ષા અને ઘમંડ મારફતે દિલ અને દિમાગને સીધા રસ્તા ઉપરથી હટાવી દે અને જ્યારે ઝીયારત કરીને પાછો ફરે ત્યારે કોઇ લાભ બાકી ન રહે અને ઇમામ (અ.સ.) ના ફયઝો અને બરકતોથી તૃપ્ત ન થવા પામે.